Albin Dunajewski

** Albin Dunajewski ** (polakk, født 1. mars 1817 i Stanislawiw i Galizia i Østerrike-Ungarn og senere del av Ukraina, død 18. juni 1894 i Kraków) var en av Den katolske kirkes kardinaler, og var fyrsterkebiskop av Kraków 1879&ndash;1894. Han var kjent for sin veldedie innsats om for sin sosialaktivisme.

## Liv og virke
### Bakgrunn
Albin Dunajewski kom fra en adelig familie; faren var Szymon Dunajewski og moren Antonina z Blazowskich. Han hadde to brødre, Edward og Julian. Sistnevnte skulle bli professor i økonomi, rektor for det jagellonske universitet i Kraków, og skatteminister i Østerrike.

Etter grunnstudiene begynte Albin Dunajewski først ved det teologiske fakultet ved Det jagellonske universitets avdeling i Lwów, og studerte der sivilrett fra 1835 til 1839. Men deretter fortsatte han men ekklesiastisk formasjon/teologi på presteseminaret i Kraków og så ved *[[Collegio Romano]]* i Roma, med teologi.

Tilbake i Krakow ble Albin blant annet aktiv som medlem av «De polske demokrater». Den 8. februar 1841 ble han, som medlem av det polske demokratiske parti, arrestert på grunnlag av konspirasjonsanklager, og etter en lang etterforskning ble han dømt til døden. Domstolen endret 1. januar 1845 dommen til åtte års fengsel. Han satt fengslet i Spielberg fengsel i Mähren, den gang en del av Østerrike og senere i Tsjekkia, og ble sluppet fti ved et amnesti i 1848.

Han hadde deretter en politisk karriere. I 1849 arbeidet han i Buczacz som oversetter for Krakóws distriktskommisjon. Senere praktiserte han som notar i Kraków fra 1849 til 1850, og søkte seg til domstolen i Kraków. I 1850 ble huset hans igjen gjennomsøkt av politiet, og av denne grunn måtte han slutte i sin stilling i *Czas*, og fikk i stedet ansettelse som sekretær for regnskapsfører Adam Potocki i Krzeszowice.

Han fortsatte med prestestudiene ved presteseminaret i Kraków etter at hans forlovede døde.

### Prest
Han ble ordinert til prest den 28. juli 1861 i Krakow, av Ludwik Łętowski, titulærbiskop av *Joppe* og apostolisk administrator av bispedømmet Krakow. Han gikk tjeneste ved en menighet i Krakow fra 1861 til 1862. Fra 10. januar 1863 til slutten av februar 1864 var han professor i moralteologi i  Warszawa; i 1862 ble han rektor for presteseminaret i Warszawa og gjort til kannik ved katedralen i Warszawa (1862-1864).

Tilbakekommen til bispedømmet Kraków var han under under tilsyn av politiet. Han ble sogneprest, synodaleksaminator, rådgiver ved det biskoppelige kurie og sogneprest eller sognadministrator for en rekke menigheter. Han ble *monignore* i 1877.

### Biskop
Den 15. mar 1879 ble han valgt til fyrstbiskop av Kraków. Bispevirlsen fant sted 18. juni samme år, i katedralen i Krakow, av Lodovico Jacobini, titulærerkebiskop av Tessalonica og apostolisk nuntius i Østerrike-Ungarn, assistert av Anton Josef Gruscha, erkebiskop av Wien, og av Jan Stupnicki, biskop av Przemyśl for ukrainerne.

I 1882 ordinerte biskop Albin Dunajewski broder Rafael Kalinowski til prest. Fader Rafael ble helligkåret i 1991 av pave Johannes Paul II.

Den 8. september 1883 kronet han bildet av Vår Frue i katmelitterkirken i Krakow, og deretter, i 1887, kronet han bildet av Madonnaen av Kalwaria.

### Kardinal
Han ble på sine eldre år kreert til kardinal i konsistoriet av 23. juni 1890 ved et breve av pave Leo XIII, med *[[Santi Vitale, Valeria, Gervasio e Protasio]]* som tittelkirke. I 1892 la kardinal Dunajewski ned grunnsteinen til kirken av Den hellige jomfru av Lourdes, tilknyttet lasaristene, i Krakóws bydistrikt Krowodrza, men han døde to år etter, rett før kirken ble konsekrert i 1894. Han døde 18. juni 1894 i Krakow, i en alder av 77 år.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Erkebiskop Lodovico Jacobini (1832-1887) *1874
* Kardinal *Albin Dunajewski* (1817-1894) *1879

## Referanser


## Eksterne lenker
* Biografi på The Cardinals of the Holy Roman Church